Viktor Aman

Viktor Aman (6. aprill 1912 Irjase talu Österbys – 14. juuli 2009) oli eestirootslasest õpetaja ja eestirootslaste ajaloo ning kultuuri uurija. Ta oli üks mitmeosalise koguteose "Raamat Eestimaa rootslastest" ("En bok om Estlands svenskar") koostajatest – lisaks temale tegelesid selle projektiga eestirootslased Edvin Lagman ja Elmar Nyman.

Haridus ja karjäär
Ta õppis viis aastat Haapsalu eestikeelses gümnaasiumis (Haapsalu Rootsi Gümnaasiumi ei olnud veel asutatud). Seejärel töötas ta lühikest aega Pürksi põllutöö- ja rahvaülikoolis. Pärast õpinguid Soomes Nykarlebys töötas ta õpetajana Vormsil ja Suur-Nõmmkülas.

Rootsis
Aman põgenes Rootsi 1943. aasta mai alguses esimese rootslastega asustatud küladest lahkunud põgenikepaadiga. Rootsis asus Aman tegelema eestirootslaste ümberasustamise küsimusega ja oli hiljem seotud põgenike vastuvõtmisega. Veel oli ta tegev eestirootslaste kultuuriühingus "Rootsi Hariduse Sõbrad" (Svenska Odlingens Vänner) ja kirjutas sageli ühingu väljaandesse Kustbon.

Viktor Aman töötas kuni pensionile jäämiseni õpetajana.

Viited

Rannarootslased
Sündinud 1912
Surnud 2009